6 Knights hän dr erschti Spiildaag voller Vorfreud in Agriff gno.  Es isch  in dr ASAG alles fyr e super Event vorbereitet gsi….  > e Zapfhahne  > sensationelli Fleischbälleli  > e fackundigi Jury  > und nodirlig 9 vo 12 offizielle Fanclubs    Nach em erschte Gerschtesaft isch es denn au grad loos gange! Die erschti Froog vom Fuessballquiz - und es isch au fyr uns Neui sofort klar  worde - dr Atzge het e Flair fyr dr düütschi Fuessball! Es sich aigentlig der ganz Obe um unsere nördlige Noochbar gange. Mir hän uns fyr s erschte Mool  ganz tapfer gschlaage und nach 40 - teilwiis wirglig abstruuse - Frooge 21 Pünggt erziehlt. Ai Froog isch no bi dr 'Rächtsabteilig' hängig und ai Froog het dr Preesi verlauert - är het s falsche Schild uffe ghebt!    Also d Knights stöhn nach em erschte Daag uff em säxte Platz und hän im Momänt acht Pünggt Ruggstand uff dr Leader d Bebbis! Uff jede Fall hän mer e Punggtesiig an der 'After-Spiil-Party' erziehlt. D Knights sin scho bi der erschte Teilnahm als Letschti gange!! Also nonemool e härzligge  Dangg an mini Mitstriiter - Gaby, Marc, Gina, Mike und Moni.    Und jetzt kunnts am näggschte Mittwuuch zum zweite Teil - Döggle im Baggestoos! Mir sind in einere Gruppe mit den Bravehearts und de Ravens duur e Pascal Schürpf und dr Yann Sommer usgloost worde!